Philagro Dierevoeding versprei Creamino plaaslik - AgriOrbit
Home Agri News Philagro Dierevoeding versprei Creamino plaaslik
Philagro Dierevoeding, 'n afdeling van Philagro Suid-Afrika, versprei nou Creamino, 'n gevorderde voedingsaanvulling.
Creamino is ontwikkel en word vervaardig deur AlzChem in Duitsland, en is 'n voeraanvulling wat vir varke en pluimvee geformuleer word. Dit word deur die dier se liggaam tot kreatien verwerk, wat bykomende energie vir gesonde groei voorsien. Dit laat boere toe om die totale voerinsette te verminder. Die gebruik van Creamino kan tot beduidende kostebesparings vir veeboere lei, asook 'n algehele vermindering van die ekologiese voetspoor van voerproduksie en vervoer.
Die Duitse vervaardiger belê tans EU 50 miljoen in 'n nuwe produksie-aanleg vir dié aanvulling en beoog om sy kapasiteit teen middel 2019 te verdriedubbel om aan die toenemende internasionale vraag te voldoen.
Spesialis-chemikalieëVolgens Ulli Seibel, voorsitter van die AlzChem-groep, het AlzChem Creamino tussen 2005 en 2009 ontwikkel. Dit is in lyn met die maatskappy se strategie om te fokus op hoë gehalte spesialis-chemikalieë, wat voordeel trek uit globale bevolkingsgroei. "Creamino is 'n volhoubare produk in die ware sin van die woord," het hy bygevoeg. "Dit verminder die ekologiese voetspoor van veeboerdery, terwyl voedselveiligheid vir ons groeiende wêreldbevolking ondersteun word." Divan Swart, produkbestuurder by Philagro Dierevoeding, sê die maatskappy is daartoe verbind om op 'n verantwoordelike en omgewingsvriendelike wyse by te dra tot die stabiele voorsiening van veilige en voedsame dierevoedingsprodukte. Die maatskappy sal vanaf Januarie 2019 met die verspreiding van Creamino begin deur sy verspreidingsnetwerk in Suid-Afrika en in verskeie ander lande in Suidelike Afrika.
Voorloper van kreatienproduksie
Creamino is guanidino-asynsuur (GAA), wat die direkte voorloper van kreatienproduksie in die dier se liggaam is. Die liggaam se eie kreatiensintese word optimaal bereik deur dit met Creamino aan te vul, wat weer energie vir die liggaam spaar. Creamino is gekondenseerde energie wat lei tot energiebesparing vanaf ander voerbestanddele, oormatige spiergroei en beter voedselomskakeling.
Creamino is 'n innoverende voedingskonsep wat op sellulêre gesondheid fokus, wat tot kostebesparings en prestasieverbeterings lei. "Hierdie eienskappe bied aansienlike voordele vir boere in Afrika," verduidelik Swart. "Die vermindering van hoëkoste-voedingsbestanddele, hoër spiervleisopbrengs en lenige liggaamsgewigtoename is faktore wat veeboere na aan die hart lê. Hierdie faktore, sowel as die ondersteuning van die dier se algemene gesondheid deur die bevordering van 'n sterker immuunstelsel, sal uiteindelik tot 'n laer sterftesyfer en verhoogde hitteverdraagsaamheid kan lei."
Die groeiende mark vir voeraanvullings word deur die toenemende wêreldbevolking gedryf. Volgens die Verenigde Nasies was die aarde se bevolking in 2015 nagenoeg 7,3 miljard. Dié syfer sal na verwagting teen 2030 tot 8,5 miljard styg. Terselfdertyd sal beskikbare landbougrond al meer beperk word. Hierdie scenario dui op die toenemende belangrikheid van doeltreffende landbouprosesse en die voorsiening van voedselsekuriteit. Vir meer inligting, skakel Divan Swart by +27 (12) 348-8808 of stuur 'n epos aan divan.swart@philagro.co.za. – Persverklaring